Ս. Հարությունյանն առանձնազրույց է ունեցել նաև Հայ Առաքելական Ուղղափառ Սուրբ Եկեղեցու Ռուսաստանի և Նոր Նախիջևանի Հայոց Թեմի առաջնորդ Եզրաս արքեպիսկոպոս Ներսիսյանի հետ: Զրույցի ընթացքում Տեր Եզրաս արքեպիսկոպոս Ներսիսյանը ներկայացրել է Մոսկվայում Հայ Առաքելական Ուղղափառ Սուրբ Եկեղեցու Ռուսաստանի և Նոր Նախիջևանի Թեմի հովանու ներքո հայկական գիմնազիայի հիմնադրման գործընթացի մանրամասները: ՀՀ ԿԳՆ գիտության պետական կոմիտեն հաստատել է իր պատրաստակամությունը ՀՀ կրթության և գիտության նախարարության հետ միասին օժանդակելու գիմնազիայի հիմնադրման և կայացման գործընթացին՝ ուսումնական ծրագրերը կազմելու, համապատասխան մասնագետներ գործուղելու, գրքերի հրատարակման, ինչպես նաև համատեղ ծրագրերի իրականացման հարցերում: